Kommissionens direktiv 2001/91/EF

af 29. oktober 2001

om ottende tilpasning til den tekniske udvikling af bilag I til Rådets direktiv 76/769/EØF om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater (hexachlorethan)

(EØS-relevant tekst)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 76/769/EØF af 27. juli 1976 om indbyrdes tilnærmelse af medlemsstaternes administrativt eller ved lov fastsatte bestemmelser om begrænsning af markedsføring og anvendelse af visse farlige stoffer og præparater(1), senest ændret ved Kommissionens direktiv 2000/90/EF(2), særlig artikel 2a indført ved Rådets direktiv 89/678/EØF(3), og Europa-Parlamentets og Rådets direktiv 97/16/EF af 10. april 1997 om femtende ændring af Rådets direktiv 76/769/EØF om begrænsning af markedsføring og anvendelse af visse farlige stoffer og præparater(4), og

ud fra følgende betragtninger:

(1) I direktiv 97/16/EF forbydes anvendelsen af hexachlorethan til fremstilling og forarbejdning af non-ferrometaller; medlemsstaterne kan dog som undtagelse fra denne bestemmelse på deres egne områder og på visse betingelser tillade fortsat anvendelse af hexachlorethan i ikke-integrerede aluminiumstøberier og ved fremstilling af visse magnesiumlegeringer.

(2) Der er ikke længere behov for undtagelser, og bilag I til direktiv 76/769/EØF bør tilpasses til den tekniske udvikling for hexachlorethan ved at ophæve undtagelsesbestemmelserne.

(3) De begrænsninger i anvendelsen af hexachlorethan, som er fastsat i dette direktiv, tager hensyn til den nuværende viden og de nu anvendte teknikker for så vidt angår egnede alternativer.

(4) Dette direktiv berører ikke Fællesskabets minimumsforskrifter for beskyttelse af arbejdstagere i Rådets direktiv 89/391/EØF(5) og i særdirektiver baseret herpå, særlig Rådets direktiv 90/394/EØF(6), senest ændret ved direktiv 1999/98/EF(7).

(5) De i dette direktiv fastsatte foranstaltninger er i overensstemmelse med udtalelse fra Udvalget for Tilpasning til den Tekniske Udvikling af Direktiver om Fjernelse af Tekniske Hindringer for Handel med Farlige Stoffer og Præparater -

UDSTEDT FØLGENDE DIREKTIV:

Artikel 1

Bilag I til direktiv 76/769/EØF tilpasses hermed til den tekniske udvikling som angivet i bilaget til nærværende direktiv.

Artikel 2

Medlemsstaterne sætter de nødvendige love og administrative bestemmelser i kraft for at efterkomme dette direktiv senest den 31. december 2002. De underretter straks Kommissionen herom. De anvender disse bestemmelser fra den 30. juni 2003.

Disse love og bestemmelser skal ved vedtagelsen indeholde en henvisning til dette direktiv eller skal ved offentliggørelsen ledsages af en sådan henvisning. De nærmere regler for henvisningen fastsættes af medlemsstaterne.

Artikel 3

Dette direktiv træder i kraft på tyvendedagen efter offentliggørelsen i De Europæiske Fællesskabers Tidende.

Artikel 4

Dette direktiv er rettet til medlemsstaterne.

Udfærdiget i Bruxelles, den 29. oktober 2001.

På Kommissionens vegne

Erkki Liikanen

Medlem af Kommissionen

(1) EFT L 262 af 27.9.1976, s. 24.

(2) EFT L 283 af 27.10.2001, s. 41.

(3) EFT L 398 af 30.12.1989, s. 24.

(4) EFT L 116 af 6.5.1997, s. 31.

(5) EFT L 183 af 29.6.1989, s. 1.

(6) EFT L 196 af 26.7.1990, s. 1.

(7) EFT L 138 af 1.6.1999, s. 66.

BILAG

Punkt 41 i bilag I til direktiv 76/769/EØF affattes således: >TABELPOSITION>